חוק המועצה להנצחת מורשת יהדות ספרד והמזרח

{{ח:התחלה}}
{{ח:כותרת|חוק המועצה להנצחת מורשת יהדות ספרד והמזרח, התשס״ג–2002}}

{{ח:פתיח-התחלה}}
{{ח:מאגר|2000345}} {{ח:תיבה|ס״ח תשס״ג, 92|חוק המועצה להנצחת מורשת יהדות ספרד והמזרח|https://fs.knesset.gov.il/15/law/15_lsr_300595.pdf}}.
{{ח:סוגר}}
{{ח:מפריד}}

{{ח:מבוא}}
{{ח:הערה|בהתאם {{ח:חיצוני|פקודת פקידי ממשלה (שנוי תוארים)|לפקודת פקידי ממשלה (שנוי תוארים), 1940}}, יראו כאילו ”שר המדע התרבות והספורט“ הוחלף ב”שר התרבות והספורט“ (ק״ת תשס״ג, 646; תשס״ו, 1028; תשס״ט, 1074), ו”שר הדתות“ הוחלף ב”שר לעניני דתות“ (ק״ת תשמ״א, 1348); סמכויות השר לעניני דתות הועברו לראש הממשלה (י״פ תשס״ד, 1642) וממנו לשר לשירותי דת (י״פ תשע״ג, 5336).}}
{{ח:סוגר}}
{{ח:מפריד}}

{{ח:סעיף|1|מינוי המועצה}}
{{ח:ת}} שר המדע התרבות והספורט {{ח:הערה|[קרי: שר התרבות והספורט]}} ושר הדתות {{ח:הערה|[קרי: ושר לעניני דתות]}} (בחוק זה – השרים), בהתייעצות עם שר החינוך, ימנו את המועצה להנצחת מורשת יהדות ספרד והמזרח (בחוק זה – המועצה).

{{ח:סעיף|2|הרכב המועצה}}
{{ח:תת|(א)}} המועצה תהיה בת 19 חברים, ואלה הם:
{{ח:תתת|(1)}} נציג משרד המדע התרבות והספורט;
{{ח:תתת|(2)}} נציג משרד הדתות;
{{ח:תתת|(3)}} נציג משרד החינוך;
{{ח:תתת|(4)}} שלושה רבנים העוסקים בתחום מורשת יהדות ספרד והמזרח, לפי המלצת הרבנים הראשיים לישראל;
{{ח:תתת|(5)}} חמישה אנשי הסגל האקדמי במוסדות מוכרים שמומחיותם בתחום מורשת יהדות ספרד והמזרח; בפסקה זו, ”מוסד מוכר“ – כמשמעותו {{ח:חיצוני|חוק המועצה להשכלה גבוהה#סעיף 9|בסעיף 9 לחוק המועצה להשכלה גבוהה, התשי״ח–1958}};
{{ח:תתת|(6)}} הגנז כהגדרתו {{ח:חיצוני|חוק הארכיונים|בחוק הארכיונים, התשט״ו–1955}};
{{ח:תתת|(7)}} חמישה נציגי ציבור מקרב מוסדות, מכונים או ארגונים העוסקים בתחום מורשת יהדות ספרד והמזרח, שהמדינה משתתפת בתקציבם;
{{ח:תתת|(8)}} נציג יד בן צבי שהוקמה לפי {{ח:חיצוני|חוק יד בן צבי|חוק יד בן צבי, התשכ״ט–1969}};
{{ח:תתת|(9)}} נציג הרשות הלאומית לתרבות הלדינו שהוקמה לפי {{ח:חיצוני|חוק הרשות הלאומית לתרבות הלאדינו|חוק הרשות הלאומית לתרבות הלאדינו, התשנ״ו–1996}}.
{{ח:תת|(ב)}} לא ימונה לחבר המועצה מי שהורשע בעבירה אשר מפאת מהותה, חומרתה או נסיבותיה אין הוא ראוי לשמש כחבר המועצה.

{{ח:סעיף|3|תפקידי המועצה}}
{{ח:ת}} אלה תפקידי המועצה:
{{ח:תת|(1)}} לייעץ לשרים לענין קידום, סיוע ועידוד פעילות הקשורה למורשת יהדות ספרד והמזרח והנחלתה;
{{ח:תת|(2)}} לקדם שיתוף פעולה בין גורמים שונים העוסקים בתחום מורשת יהדות ספרד והמזרח.

{{ח:סעיף|4|יושב ראש המועצה}}
{{ח:ת}} המועצה תמנה, מבין חבריה, באישור השרים, את יושב ראש המועצה ואת ממלא מקומו.

{{ח:סעיף|5|סדרי עבודת המועצה}}
{{ח:תת|(א)}} המועצה תתכנס לפחות פעמיים בשנה.
{{ח:תת|(ב)}} יושב ראש המועצה יקבע את מועד ישיבות המועצה ואת סדר יומן, יזמן את ישיבות המועצה וינהל אותן.
{{ח:תת|(ג)}} המועצה תקבע את סדרי עבודתה ככל שלא נקבעו לפי חוק זה.

{{ח:סעיף|6|תקופת כהונה}}
{{ח:ת}} חבר המועצה יתמנה לתקופה של 3 שנים, ורשאים השרים להאריך את תקופת כהונתו בשלוש שנים נוספות; חדל חבר המועצה לכהן כאמור, ניתן לשוב ולמנותו לאחר שחלפו שנתיים לפחות.

{{ח:סעיף|7|פקיעת כהונה}}
{{ח:ת}} חבר המועצה יחדל לכהן לפני תום תקופת כהונתו באחת מאלה:
{{ח:תת|(1)}} הוא התפטר במסירת כתב התפטרות לשרים;
{{ח:תת|(2)}} הוא הורשע בעבירה כאמור {{ח:פנימי|סעיף 2|בסעיף 2(ב)}};
{{ח:תת|(3)}} הוא חדל להיות עובד המשרד הממשלתי או הגוף שאותו הוא מייצג במועצה.

{{ח:סעיף|8|העברה מכהונה}}
{{ח:ת}} השרים רשאים, לאחר התייעצות עם יושב ראש המועצה, להעביר חבר המועצה מכהונתו לפני תום תקופת כהונתו, אם נבצר ממנו, דרך קבע, למלא את תפקידו.

{{ח:סעיף|9|תוקף פעולות}}
{{ח:ת}} קיום המועצה, סמכויותיה ותוקף החלטותיה ופעולותיה לא ייפגעו מחמת שנתפנה מקומו של חבר בה או מחמת ליקוי במינויו או בהמשך כהונתו.

{{ח:סעיף|10|ניגוד ענינים}}
{{ח:ת}} התברר לחבר המועצה, לגבי נושא הנדון בישיבת המועצה או המטופל על ידו, כי הוא עלול להימצא, במישרין או בעקיפין, במצב של חשש לניגוד ענינים בין כהונתו במועצה לבין ענין אישי שלו, או בין כהונתו במועצה לבין תפקיד אחר שלו –
{{ח:תת|(1)}} יודיע על כך מיד ליושב ראש המועצה;
{{ח:תת|(2)}} יימנע מהשתתפות בדיוני המועצה באותו נושא או מטיפול בו.

{{ח:סעיף|11|שמירת סמכויות, מתן שירותים למועצה ומימונה}}
{{ח:תת|(א)}} אין בהוראות חוק זה כדי לגרוע מסמכות יד בן צבי לפי {{ח:חיצוני|חוק יד בן צבי|חוק יד בן צבי, התשכ״ט–1969}}.
{{ח:תת|(ב)}} יד בן צבי תעניק למועצה את השירותים הנדרשים לצורך פעילותה, ואולם בכל הנוגע לפעילות המועצה יפעלו עובדי יד בן צבי הנותנים שירותים למועצה, לפי הוראות יושב ראש המועצה ובפיקוחו.
{{ח:תת|(ג)}} יד בן צבי תגיש, בכל שנה, במסגרת הצעת התקציב שלה, הצעה לתקציב המועצה, בהסכמת יושב ראש המועצה; תקציב המועצה יאושר במסגרת תקציב יד בן צבי.

{{ח:סעיף|12|ביצוע ותקנות}}
{{ח:ת}} השרים ממונים על ביצוע חוק זה והם רשאים להתקין תקנות בכל הנוגע לביצועו, לרבות לענין סדרי עבודתה של המועצה.

{{ח:סעיף|13|תחילה}}
{{ח:ת}} תחילתו של חוק זה בתום תשעה חודשים מיום פרסומו.

{{ח:חתימות|התקבל בכנסת ביום ח׳ בכסלו התשס״ג (13 בנובמבר 2002).}}
* '''אריאל שרון'''
ראש הממשלה
* '''אשר אוחנה'''
השר לעניני דתות
* '''אריאל שרון'''
שר המדע התרבות והספורט
* '''משה קצב'''
נשיא המדינה
* '''אברהם בורג'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]